पर्यावरण बचाओ रैली कल
झालावाड़| पर्यावरणबचाओ-कंडे की होली जलाओ का संदेश देने के लिए 7 मार्च को सुबह साढ़े 8 बजे गढ़ पार्क से भवानी क्लब तक रैली निकाली जाएगी। संयोजक ओम पाठक ने बताया कि इस रैली में पर्यटन विकास समिति, निजी स्कूल संस्थान, जिला ओलंपिक संघ, झालावाड़ विकास मंच, गढ़ पार्क समिति, जिला पेंशनर समाज, वरिष्ठ नागरिक समिति एवं विभिन्न शिक्षण संस्थाओं के छात्र-छात्राएं भाग लेंगे। शिवप्रसाद चौरसिया ने बताया कि पर्यावरण संरक्षण का संदेश देने के लिए रैली का आयोजन किया जा रहा है। रैली द्वारा वन संरक्षण एवं जल संरक्षण की अपील की जाएगी।
kas_Deva hin_Deva